Camí de Nora interpretarà l'obra ‘Los árboles mueren de pie’ este cap de setmana en el Mario Monreal
13 d’octubre 2020

La delegació de Cultura de l'Ajuntament de Sagunt ha programat l'obra ‘Los árboles mueren de pie’, interpretada per Camí de Nora davall la direcció de Sergi Juesas. L'actuació, que tindrà lloc en el Centre Cultural Mario Monreal, serà este cap de setmana, tant el dissabte, 17 d'octubre, com el diumenge, 18 d'octubre, tots dos dies a les 20 hores.

  

El preu de l'entrada és de 7 euros i els i les interessades poden adquirir la seua entrada a través del següent enllaç [https://www.servientradas.com/espectaculo/ayuntamiento\_de\_sagunto/3/los-arboles-mueren-de-pie.html.​](https://www.servientradas.com/espectaculo/ayuntamiento_de_sagunto/3/los-arboles-mueren-de-pie.html) L'obra teatral, interpretada en castellà, tindrà una duració de 80 minuts i és apta per a tots els públics.

  

‘Los árboles mueren de pie’ està basada en l'obra d'Alejandro Casona, qui, després de la seua marxa pels pobles i llogarets d'Espanya amb les missions pedagògiques, i després de l'exili a terres americanes i la seua tornada al seu estimat país, continua regalant un teatre necessari. Casona és el poeta dramaturg dels somnis impossibles perquè un dia algunes persones van decidir no tornar a somiar. Però, amb esta obra tot canviarà, també ho farà la vida de les i els assistents que, a la fi, tornen al teatre, eixe lloc on tot és possible, segons indica la companyia.

![](/media/viopjnqn/32los-arboles-poster.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/cami-de-nora-interpretara-l-obra-los-arboles-mueren-de-pie-este-cap-de-setmana-en-el-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/cami-de-nora-interpretara-l-obra-los-arboles-mueren-de-pie-este-cap-de-setmana-en-el-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cami-de-nora-interpretara-l-obra-los-arboles-mueren-de-pie-este-cap-de-setmana-en-el-mario-monreal/ "Linked In")
*   [](mailto:?body=https://aytosagunto.es/va/actualitat/cami-de-nora-interpretara-l-obra-los-arboles-mueren-de-pie-este-cap-de-setmana-en-el-mario-monreal/)